open-index/open-wikipedia-markdown huggingface dataset:
नेपाल प्रज्ञा प्रतिष्ठान

876543

**प्रज्ञा प्रतिष्ठान** () भाषा, साहित्य, संस्कृति तथा दर्शन के संरक्षण, सम्वर्द्धन और विकास हेतु नेपाल सरकार द्वारा स्थापित संस्था है। प्रतिष्ठान के कुलपति माननीय गंगाप्रसाद उप्रेती हैं तथा सचिव प्राध्यापक डाक्टर jagat prasad upadhyay प्रेक्षित हैं। माननीय कुलपतिजी के सचिवालय प्रमुख विश्वास घिमिरे हैे। वो कुलपतिजी के समग्र सचिवालय, अन्तर्राष्ट्रिय सम्बन्ध विभाग अौर  राष्ट्रिय प्रतिभा उपचार कोषका कार्यो में सक्रियतापूर्वक कार्यकर्ते हें।.k.ref>

## स्थापना
नेपाल में राष्ट्रीय सांस्कृतिक अकादमी के लिए एक आंदोलन 20 वीं सदी के दौरान शुरू हुआ, राष्ट्रीय आंकड़ों के साथ नेपाली कवि लक्ष्मी प्रसाद देवकोटा ने इसकी स्थापना की पहल की। उनकी पहल पर यह प्रतिष्ठान 1957 में अस्तित्व में आया और इसका नाम पड़ा **नेपाल साहित्य कला प्रतिष्ठान** (एकेडेमी)। यह बाद में रॉयल नेपाल अकादमी अधिनियम 1974 के पारित होने के बाद **नेपाल राजकीय प्रज्ञा प्रतिष्ठान** (रॉयल नेपाल अकादमी) के रूप में नामित किया गया। 2008 में एक लोकतांत्रिक संघीय गणराज्य में नेपाल के संक्रमण के बाद नेपाल की संसद द्वारा अधिनियमित नेपाल अकादमी अधिनियम 2007 के प्रावधान के अनुसार इसका नाम **नेपाल प्रज्ञा प्रतिष्ठान** (नेपाल अकादमी) कर दिया गया।

भाषा, साहित्य, संस्कृति, सामाजिक विज्ञान और दर्शन नेपाल प्रज्ञा प्रतिष्ठान के पाँच महत्वपूर्ण विभाग है।

## कार्य
नेपाल प्रज्ञा प्रतिष्ठान ने 'बृहत नेपाली शब्दकोश' का निर्माण किया है।

## छवी दिर्घा

File:Bhanubhakta.jpg|thumb|नेपाल प्रज्ञाप्रतिष्ठानमे भानुभक्तका सालिक
File:Nepal Academy Building.jpg|thumb|नेपाल प्रज्ञाप्रतिष्ठान भवन
File:Cactus13.jpg|thumb|नेपाल प्रज्ञाप्रतिष्ठान में रहाँ क्याक्टस
File:म बि बि शाह 2.jpg|thumb|नेपाल-प्रज्ञाप्रतिष्ठानके संस्थापक कुलपति कवि म. वी. वि. शाहका अर्धकदको शालिक


## सन्दर्भ


## बाहरी कड़ियाँ
* नेपाल प्रज्ञा प्रतिष्ठान की आधिकारिक वेबसाइट
* नेपा8ली बृहत शब्दकोश

श्रेणी:संस्था
श्रेणी:नेपाल
मलयज

***मलयज (जन्म 1935 ई., आजमगढ़, निधन 26 अप्रैल 1982 ई.)*** जिनका असल  नाम **भरत श्रीवास्तव** है, हिंदी के प्रतिष्ठित कवि, लेखक और आलोचक थे । मलयज का रामचन्द्र शुक्ल की आलोचना दृष्टि को पुनर्व्याख्यायित करने में महत्त्वपूर्ण योगदान है, जिसके कारण हिंदी आलोचना जगत में वे विशेष उल्लेखनीय माने जाते हैं। उन्होंने हिन्दी साहित्य में नेहरू युग के बाद की रचनाधर्मिता और उसके परिवेश को समझने विश्लेषित करने में अपना महत्वपूर्ण योगदान दिया  ।

मलयज की आलोचना का मिज़ाज एक विशुद्ध अकादमिक आलोचक की आलोचना से भिन्न  है । एक गहरी संवेदनशीलता और लगाव के साथ वे कृति के आंतरिक संसार में उतरते हैं । उनकी आलोचना का परिप्रेक्ष्य विघटित होते मूल्यों के दौर में संवेदनशीलता के नए रूपों की शिनाख्त है । भाषा सौन्दर्य रुचि और अनुभव सँजोनेवाला तंत्र उनके बुनियादी विश्लेषण के आधार रहे हैं। रोष, व्यंग्य, कुढ़न, ललकार, विषाद, करुणा, भावुकता और आत्मदया के तमाम शेड्सवाली समकालीन रचनाशीलता के विभिन्न संसारों को समझने का उन्होंने प्रयत्न किया है । दूसरी तरफ़ उनकी कविताओं में खास तरह की वैचारिक तीक्ष्णता और संवेदनात्मक छटपटाहट नज़र आती है । रघुवीर सहाय ने उनकी कविताओं पर टिप्पणी करते हुए उन्हें एक नई शैली और एक नई व्यक्ति गरिमा दोनों की एक साथ खोज कहा है ।


## संक्षिप्त जीवनी
## प्रमुख रचनाएँ
### कविता संग्रह
*जख़्म पर धूल 
*अपने होने को प्रकाशित करता हुआ
*हँसते हुए मेरा अकेलापन
### आलोचना
*कविता से साक्षात्कार
*संवाद और एकालाप
*रामचन्द्र शुक्ल

### डायरी
*मलयज की डायरी- तीन भागों में प्रकाशित (नामवर सिंह द्वारा संपादित)
### पत्र
*रंग अभी गीले हैं (रमेशचन्द्र शाह के नाम मलयज के पत्र)

## सन्दर्भ

## बाहरी कड़ियाँ
*कविता कोश पर मलयज
*रंग अभी गीले हैं: मलयज  प्रतिलिपि पत्रिका पर मलयज के पत्र।

श्रेणी:हिन्दी साहित्य
श्रेणी:हिंदी आलोचना
श्रेणी:हिन्दी कवि
श्रेणी:परिमल से जुड़े साहित्यकार
श्रेणी:1935 में जन्मे लोग
श्रेणी:१९८२ में निधन
निर्मला सीतारामन्

**निर्मला सीतारामन्** (तमिल :  நிர்மலா சீதாராமன் / निर्मला सीतारामऩ् ; जन्म : १८ अगस्त, १९५९) भारत की वित्तमन्त्री हैं। सितम्बर २०१७ से मई २०१९ तक वे रक्षामन्त्री थीं और उससे पहले वे भारत की वाणिज्य और उद्योग (स्वतंत्र प्रभार) तथा वित्त व कारपोरेट मामलों की राज्य मंत्री रह चुकी हैं। वे भारतीय जनता पार्टी (भाजपा) से संबद्ध हैं तथा पार्टी की राष्ट्रीय प्रवक्ता भी रह चुकी हैं। निर्मला सीतारमन भारत की पहली पूर्णकालिक महिला वित्त मंत्री हैं; हालांकि इंदिरा गांधी ने प्रधानमंत्री पद पर रहते हुए अतिरिक्त कार्यभार के रूप में यह मंत्रालय संभाला था।

## राजनीतिक जीवन
निर्मला सीतारामन् 2003 से 2005 तक राष्ट्रीय महिला आयोग की सदस्या रह चुकी हैं। वे 03 सितंबर 2017 तक भारतीय जनता पार्टी की प्रवक्ता के साथ-साथ भारत की वाणिज्य और उद्योग (स्वतंत्र प्रभार) तथा वित्त व कारपोरेट मामलों की राज्य मंत्री रहीं हैं और 03 सितंबर 2017 को श्री नरेंद्र मोदी की सरकार में उन्हें रक्षा मंत्री बनाया गया। वे श्रीमती इंदिरा गाँधी के बाद भारत के रक्षा मंत्रालय की कमान सम्हालने वाली स्वतंत्र भारत की दूसरी महिला नेत्री और स्वतंत्र रूप से पहली पूर्णकालिक महिला रक्षामंत्री हैं।

फरवरी 2020 में, सीतारामन् ने अपने दूसरे बजट भाषण के दौरान एक विवादित बयान दिया कि सिंधु लिपि - चित्रलिपि को समझ लिया गया है, और  सरस्वती-सिंधु सभ्यता और हड़प्पा की मुहरें उल्लेखनीय हैं, जो 3300 ईसा पूर्व की हैं।

## जीवन और करियर
निर्मला सीतारामन् ने 1980 में सीतालक्ष्मी रामास्वामि कॉलेज, तिरुचिरापल्ली, तमिलनाडु से स्नातक(अर्थशास्त्र) की शिक्षा पूर्ण की। निर्मला सीतारमन ने जवाहरलाल नेहरू विश्वविद्यालय (जनेवि) से अंतरराष्ट्रीय अध्ययन विषय में एम॰फ़िल॰ की।

निर्मला सीतारामन् प्राइसवॉटरहाउस कूपर्स के साथ वरिष्ठ प्रबंधक (शोध एवं विश्लेषण) के तौर पर भी कार्य कर चुकी हैं। उन्होंने कुछ समय के लिए बीबीसी विश्व सेवा के लिए भी कार्य किया।
निर्मला सीतारामन् हैदराबाद में स्थित प्रणव स्कूल के संस्थापकों में से एक हैं।

## व्यक्तिगत जीवन
निर्मला सीतारामन् का विवाह डॉ॰ परकाल प्रभाकर से हुआ जो जवाहरलाल नेहरू विश्वविद्यालय और लंदन स्कूल ऑफ़ इकोनॉमिक्स के पूर्व छात्र हैं। वो एक राजनीतिज्ञ, राजनीतिक टीकाकार, लोकप्रिय टीवी एंकर और एक बुद्धिजीवी हैं।

## इन्हें भी देखें
* अरुण जेटली
* नरेन्द्र मोदी
* इन्दिरा गांधी

## सन्दर्भ

## बाहरी कड़ियाँ
* सिंधु लिपि
* भाजपा के लिए सुश्री सीतारमन द्वारा जारी वक्तव्य
* छोटे से राजनीतिक कार्यकाल में निर्मला सीतारमण ने हासिल की बड़ी उपलब्धि

श्रेणी:भारतीय जनता पार्टी के राजनीतिज्ञ
श्रेणी:भारतीय महिला राजनीतिज्ञ
श्रेणी:जीवित लोग
श्रेणी:1959 में जन्मे लोग
श्रेणी:भारत के रक्षा मंत्री
श्रेणी:मोदी मंत्रिमंडल
काशीराम दास

**काशीराम दास** (अनुमानतः १६वीं-१७वीं शताब्दी में जन्म) मध्यकालीन बांग्ला के प्रसिद्ध कवि थे। उन्हें 'काशीरामदास' या 'काशीराम देव' भी कहते हैं। उन्होने महाभारत का संस्कृत से बांग्ला में पद्यानुवाद किया। उनके द्वारा रचित यह ग्रन्थ 'भारत पाँचाली' या 'काशीदास महाभारत' के नाम से जाना जाता है। उनके द्वारा अनूदित महाभारत ही बांग्ला भाषा में सबसे अधिक लोकप्रिय है। बंगला रामायण के रचयिता कृत्तिवास ओझा के समान ही इनकी ख्याति बंगाल के जनकवि के रूप में है।

## परिचय
काशीरामदास का जन्म १६वीं शताब्दी के उत्तरार्ध में हुआ था। अपने महाभारत के प्रारंभ में उन्होने अपना कुछ परिचय दिया है। इसके अनुसार 'इंद्राणी' नामक देश के सिंगि ग्राम में इनका पैतृक निवास था। इंद्राणी बर्दवान जिले के उत्तर में स्थित परगना है। काशीराम के प्रपितामह का नाम कमलाकान्त, पितामह का सुधाकर एवं पिता का प्रियंकर था। इनके बड़े भाई का नाम श्रीकृष्णदास अथवा श्रीकृष्णकिंकर था। इनके एक छोटे भाई भी थे जिनका नाम गदाधर था। काशीराम के दोनों भाई भी कवि थे। श्रीकृष्णदास अथवा श्रीकृष्णकिंकर की एक रचना 'श्रीकृष्णविलास' नाम से प्राप्त है।

इनके छोटे भाई गदाधर के नाम से 'जगन्नाथमंगल' या 'जगतमंगल' नामक एक रचना मिलती है। इसमें कवि ने कई पीढ़ियों तक अपने पूर्वपुरुषों की नामावली दी है। प्रपितामह, पितामह, पिता के नाम काशीरामदास ने भी दिए हैं। इस परिचय में इस बात का उल्लेख मिलता है कि इन लोगों के प्रपितामह उड़ीसा में रहने लगे थे। काशीरामदास ने 'भारतपुराण' पांचाली छंद में रचा, इस बात का भी उल्लेख इसमें है।

## काशीरामदासकृत महाभारत
काशीरामदास का स्थान बँगला महाभारत के अनुवादकर्ताओं में अत्यंत उच्च है। इनके पूर्व दो अन्य प्रसिद्ध महाभारत रचयिता हो चुके हैं, एक संजय और दूसरे श्रीकर नंदी। इसमें संदेह नहीं कि काशीरामदास को अपने पूर्ववर्तियों की महाभारत संबंधी रचनाओं से बहुत सहायता मिली है परंतु उनकी मौलिकता में इतने पर भी अंतर नहीं आता।

काशीरामदास का महाभारत व्यासरचित संस्कृत महाभारत का अविकल अनुवाद नहीं है। इसमें कुछ पुराणों के उपाख्यान और कुछ पूर्ववर्ती महाभारतों के उपाख्यान हैं। इन उपाख्यानों को इन्होंने अपनी मौलिक प्रतिभा एवं कल्पना द्वारा सुंदर काव्य रूप में उपस्थित किया है। अलंकारों का प्रयोग, भाषा एवं भावों का माधुर्य, इन सबने मिलकर काशीरामदास के महाभारत को अत्यंत लोकप्रिय बना दिया है।

ऐसा कहा जाता है कि काशीराम संपूर्ण पर्वों का अनुवाद नहीं कर पाए थे। वे केवल आदि पर्व, सभा पर्व एवं विराट् पर्व का अधिकांश लिख पाए थे कि उनकी मृत्यु हो गई। इसका समर्थन उनके भाई के पुत्र नंदरामदास की उक्ति से होता है, जो इनके नाम से प्राप्त महाभारत के उद्योग पर्व के प्रारंभ में है। इसमें उन्होंने स्पष्ट रूप से कहा है कि मेरे 'खुल्ल तात' काव्य संपूर्ण न कर पाए। मृत्यु के समय उन्हें इसका अत्यंत दु:ख था और मेरे यह आश्वासन देने पर कि मैं उसे समाप्त करूँगा, वे मुझे आशीर्वाद देकर स्वर्ग चले गए। उन्हीं के प्रसाद से मैंने यह पुराण रचा है।

## इन्हें भी देखें
* **[[कृत्तिवास ओझा]]** जिन्होने वाल्मीकि रामायण का संस्कृत से बांग्ला में पद्यानुवाद किया।

श्रेणी:बांग्ला कवि
गढ़ी हरसरू

**गढ़ी हरसरू** (Garhi Harsaru) भारत के हरियाणा राज्य के गुरुग्राम ज़िले में स्थित एक नगर है।

## विवरण
गढ़ी हरसरू में एक रेलवे स्टेशन है। यह गुड़गांव शहर से पटौदी जाने वाली सड़क पर स्थित है। इसका पिनकोड 122505 है। सन् 2001 की जनगणना में इसकी जनसंख्या लगभग 6015 और परिवारों की संख्या लगभग 1037 थी। जिसमें यादव समुदाय के लोगों का बाहुल्य है और हरसरू जहां राजपूत बहुमत में हैं से मिलकर बना है।

## इन्हें भी देखें
* गुरुग्राम ज़िला

## सन्दर्भ

श्रेणी:हरियाणा के शहर
श्रेणी:गुरुग्राम ज़िला
श्रेणी:गुरुग्राम ज़िले के नगर
बृहत नेपाली शब्दकोश

**वृहत नेपाली शब्दकोश**, नेपाल प्रज्ञा प्रतिष्ठान द्वारा प्रकाशित नेपाली भाषा को शब्दकोश है।

## सन्दर्भ

## बाहरी कड़ियाँ
*

श्रेणी:नेपाली भाषा
श्रेणी:नेपाल
परिक्रमा (बहुविकल्पी)

* परिक्रमा : प्रदक्षिणा, किसी पवित्र स्थल के चारो ओर घूमना।

* परिक्रमा महादेवी वर्मा का कविता संग्रह।

* परिक्रमा डॉ॰ जगन्नाथ प्रसाद दास की ओड़िया कृति।
तंदूरी पाककला

right|thumb|200px|तंदूरी पाककला
**तंदूरी पाककला** मिट्टी की बेलनाकार भट्टी या तंदूर में लकड़ी के कोयले की आंच पर भोजन पकाने की एक पद्धति है। 
## स्वरूप एवं उपयोगिता
विशाल कलश की आकृति वाला तंदूर कम से कम एक मीटर ऊंचा और प्राय: गर्दन तक जमीन में धंसा होता है। ऐसा माना जाता है कि तंदूरी पाककला का जन्म फारस में हुआ, जहां से यह किसी एक या अन्य रूप में सम्पूर्ण भारत में लोकप्रिय हो गई। तंदूर को गरम करने के लिए इसमें लकड़ी या कोयले की आग घंटों तक जलाकर रखी जाती है। मसालेदार कबाब (मांस) को दहि और मसाले में लपेटकर लोहे की पतली छड़ों में पिरोकर गरम तंदूर में रखकर पकाया जाता है। यह पकाकर तंदूरी रंग का (सुर्ख नारंगी लाल) हो जाता है, तब इसमें प्राकृतिक वनस्पति रंग मिलाया जाता है। गेहूं के आटे से बना अंडाकार नान (रोटी) तंदूर की भीतरी दीवार पर लगाकर पकाया जाता है। तंदूरी मुर्गा तंदूरी पाककला सर्वाधिक लोकप्रोय व्यंजन है। पंख वगैरह साफ करने के बाद पूरा मुर्गा तंदूर में जल्दी ही भून जाता है।

## प्रचलन
इसका प्रचलन लखनऊ के नवाब और हैदराबाद के निज़ाम के समय में सर्वाधिक था, जिसकी झलक आज भी लखनवी और हैदराबादी व्यंजन बनाने में इस्तेमाल होता है। 
## इन्हें भी देखें
* पाकदर्पण - पाककला से संबन्धित प्राचीन संस्कृत ग्रन्थ
*पाकशास्त्र
## सन्दर्भ

## बाहरी कड़ियाँ
* जीरो ऑयल साउथ इंडियन कुक बुक (गूगल पुस्तक)
* सेहत और स्वाद
श्रेणी:भोजन
श्रेणी:खान पान
फटा पोस्टर निकला हीरो

***फटा पोस्टर निकला हीरो*** २०१३ की बॉलीवुड की एक्शन हास्य फ़िल्म है। फ़िल्म में मुख्य भूमिका शाहिद कपूर और इलियाना डी'क्रूज़ ने निभाई है। फ़िल्म के निर्देशक टिप्स म्यूज़िक फ़िल्म्स के रमेश तौरानी हैं और राजकुमार सन्तोषी फ़िल्म निर्माता हैं, जिन्होंने *[[घायल (फ़िल्म)|घायल]]* (1990), *[[अंदाज़ अपना अपना]]* (1994), *[[खाकी (2004 फ़िल्म)|ख़ाकी]]* (2004) और *[[अजब प्रेम की ग़ज़ब कहानी]]* (2009) जैसी फ़िल्मों का निर्देशन कार्य किया है। फ़िल्म 20 सितम्बर 2013 को जारी की गयी।

## पटकथा
यह एक युवा लड़के विश्वास राव (शाहिद कपूर) की कहानी है जो हीरो बनने के सपने देखता है। उसकी माँ सावित्री देवी (पद्मिनी कोल्हापुरी) ऑटोरिक्शा चलाती हैं और चाहती हैं कि उनका बेटा ईमानदार पुलिस अफ़सर बने। सावित्री के पति, यशवंत राय (मुकेश तिवारी) भ्रष्ट पुलिस अफ़सर होते हैं, जिनकी एक कार दुर्घटना में मौत हो जाती है। उस समय वो अवैध तरीके से मिली संपत्ति लेकर, अपनी बीवी और नवजात बच्चे विश्वास को छोड़कर भाग रहे थे। विश्वास को मुंबई के पुलिस विभाग से इंटरव्यू का बुलावा आता है। लेकिन वह फ़िल्म इंडस्ट्री में मौके की तलाश रहा होता है। वह फ़िल्मी दुनिया के लिए अपना संघर्ष शुरू कर देता है। एक दिन जब वह पुलिस की वर्दी में घूम रहा होता है, उसकी मुलाकात सामाजिक कार्यकर्ता काजल (इलीना डीक्रूज़) से होती है, जो उसे भूल से पुलिस अफ़सर समझ लेती है। यह बात तेज़ी से फैलती है। ग़लती से विश्वास की फ़ोटो अख़बार में छप जाती है। बाद में विश्वास के जीवन में बहुत उतार चढ़ाव आने का दौर आरम्भ होता है।

## कलाकार
* शाहिद कपूर - विश्वास राव
* इलियाना डी'क्रूज़ - सामाजिक कार्यकर्ता काजल 
* दर्शन जरीवाला
* सौरभ शुक्ला
* संजय मिश्रा
* पद्मिनी कोल्हापुरी - विश्वास की माँ सावित्री देवी
* नर्गिस फ़ख़री (आयटम गीत में विशेष उपस्थिति)
* सलमान ख़ान - अपने ही रूप में विशेष उपस्थिति
* मुकेश तिवारी - यशवंत राय (विश्वास के पिता)
* जाकिर हुसैन
## संगीत

फ़िल्म का संगीत प्रीतम चक्रबर्ती ने बनाया है जिसके गीत इरशाद कामिल और अमिताभ भट्टाचार्य ने लिखे हैं।
प्रथम गीत *तु मेरे अगल बगल है* २६ जुलाई २०१३ को जारी किया गया। यह गीत मिका सिंह ने गाया है।
फ़िल्म के पाँच गीत: *हे मिस्टर डीजे* एक क्लब गीत है जो बेनी दयाल, शेफाली आलवरीज एवं शाल्मली खोलगडे ने गाया है। गीत रंग शरबतों का आतिफ़ असलम एवं चिन्मयी ने गाया है। एक अन्य संस्करण मैं रंग शरबतों का (बदला हुआ संस्करण) अरिजीत सिंह ने गाया है। धतिंग नाच एक आयटम नम्बर है जो नर्गिस फ़ख़री पर फ़िल्माया गया है और नेहा कक्कड़ और नकाश ने इसे गाया है।

फ़िल्म के अन्य चार गीत संगीत स्ट्रीमिंग सेवा सावन पर ​​विशेष रूप से जारी किए गए।

## विज्ञापन चित्र
फ़िल्म *फटा पोस्टर निकला हीरो* का विज्ञापन चित्र अर्थात झलक १४ जुलाई २०१३ को जारी की गयी थी।

## सन्दर्भ
 

## बाहरी कड़ियाँ
* 
* 

श्रेणी:भारतीय फ़िल्में
श्रेणी:2013 में बनी हिन्दी फ़िल्म
सावित्री बाई फुले

**सावित्री बाई फुले** उत्तर प्रदेश से भारतीय राजनीतिज्ञा हैं। वो १६वीं लोकसभा में बहराइच लोक सभा निर्वाचन क्षेत्र से भारतीय जनता पार्टी की सांसद थीं।वह समाजवादी पार्टी के प्रत्याशी शब्बीर अहमद वाल्मीकि को शिकस्त देकर बहराइच  लोकसभा क्षेत्र से सांसद बनी थी, लेकिन वह अब भारतीय जनता पार्टी को छोड़कर अपनी पार्टी, कांशीराम बहुजन समाज पार्टी के नाम से बना कर उत्तर प्रदेश की राजनीति में कमर कस चुकी है ।।

## सन्दर्भ

श्रेणी:भारतीय जनता पार्टी के राजनीतिज्ञ
श्रेणी:लोक सभा सदस्य
श्रेणी:१६वीं लोक सभा के सदस्य
श्रेणी:जीवित लोग
श्रेणी:आंबेडकरवादी 
श्रेणी:भारतीय बौद्ध
श्रेणी:1981 में जन्मे लोग
जोशीया

हिब्रू बाइबल के अनुसार **जोशीया** या **योशीया** (Josiah / ६४९-६०९ ईo पूo)) यहूदिया (Juda) अर्थात् दक्षिण फिलिस्तीन के १६वें राजा थे। अधिकांश इतिसकार मानते हैं कि योशीया ने महत्वपूर्ण हिब्रू धर्मग्रन्थों का संकलन किया या उन्हें स्थापित किया। अपने पिता की हत्या होने पर वे आठ वर्ष की उम्र में राजा बने थे।

## परिचय
जोशिया अत्यंत धार्मिक थे; पतनोन्मुख यहूदी धर्म का सुधारांदोलन उनके द्वारा प्रारंभ हुआ। उन्होंने यहूदिया तथा इसराएल (उत्तरी फिलिस्तीन) में मूर्तिपूजा के सभी मंदिर नष्ट कर दिए। मूर्तिपूजा पर प्रतिबंध लगाया। योरुसलेम के मंदिर का पुनरुद्धार किया तथा मूसा की संहिता को पूर्ण रूप से लागू कर दिया। ६०९ ईo पूo में जब मिस्र के राजा नेको बाबुल के विरुद्ध असीरिया की सहायता करने के उद्देश्य से फिलिस्तीन पार कर रहे थे तब ज़ोशीया ने अपनी सेना के साथ उनको एसट्रालोन के मैदान में रोकना चाहा। वह उस युद्ध में आहत होकर शीघ्र ही योरुसलेम में चल बसे। अत: उनके द्वारा चलाए हुए सुधारांदोलन का प्रगति रुक गई। जेरेनियाआदि कुछ लोगों ने इसे बनाए रखने का व्यर्थ प्रयास किया। जोशीया के सुधारांदोलन की असफलता यहूदी जाति के लिये महाविपत्ति सिद्ध हुई।

## सन्दर्भ
श्रेणी:इजरायल का इतिहास
डॉ राम मनोहर लोहिया अवध विश्वविद्यालय

**डॉ राम मनोहर लोहिया अवध विश्वविद्यालय** भारत का एक प्रमुख विश्वविद्यालय है। यह उत्तर प्रदेश के अयोध्या में स्थित है। इसे उत्तर प्रदेश सरकार द्वारा 25 जुलाई 1975 को विश्वविद्यालय का दर्जा दिया गया। इसका नाम प्रसिद्ध समाजवादी नेता एवं आर्थिक चिन्तक राममनोहर लोहिया के नाम पर रखा गया है।

वर्ष 1984 में यह विश्वविद्यालय आवासीय विश्वविद्यालय बन गया। पहले यहाँ चार विभाग आरम्भ हुए - इतिहास विभाग, संस्कृति एवं पुरातत्त्व विभाग, ग्रामीण अर्थव्यवस्था, गणित तथा सांख्यिकी विभाग और ठोस अवस्था भौतिकी विभाग।

## प्रमुख पूर्व छात्र
*अनुपम श्याम
*इंद्रजीत पटेल (धावक)
*बृजभूषण शरण सिंह
*संजय सिंह
*सावित्री बाई फुले
*लल्लू सिंह
*शाह आलम
*जगदम्बिका पाल

## इन्हें भी देखें
* राममनोहर लोहिया राष्ट्रीय विधि विश्वविद्यालय

## सन्दर्भ

## बाहरी कड़ियाँ
* 

श्रेणी:उत्तर प्रदेश में विश्वविद्यालय और कॉलेज
श्रेणी:अयोध्या ज़िला
गोला

right|thumb|200px|गोला
**गोला** (sphere) वह ठोस है जिसमें केवल एक तल होता है और इसके तल का प्रत्येक बिन्दु एक निश्चित बिन्दु से समान दूरी पर होता है। इस बिन्दु को गोले का केन्द्र कहते हैं तथा केन्द्र से गोले के किसी बिन्दु की दूरी को गोले की त्रिज्या कहते हैं। उदाहरण के लिए, गेंद का आकार गोल होता है। 

## निर्देशांक ज्यामितीय समीकरण

यदि गोले का केन्द्र (x_0, y_0, z_0) तथा त्रिज्या r हो तो गोले के तल का कोई बिन्दु (x, y, z) निम्नलिखित समीकरण को संतुष्ट करेगा।

:\displaystyle (x-x_0)^2+(y-y_0)^2+(z-z_0)^2 = r^2.

**r** त्रिज्या वाले गोले का प्राचलिक समीकरण यह है:

: 
\left\{
\begin{matrix}
x & = & r \cos\theta \; \cos\phi \\
y & = & r \cos\theta \; \sin\phi \\
z & = & r \sin\theta
\end{matrix}
\right.
\qquad\left(\frac{-\pi}{2} \le\theta\le \frac{\pi}{2} \mbox{ et } -\pi \le \phi \le \pi\right)


## सूत्र ==अध्द गोले का कुल पृष्ठ

यदि गोले की त्रिज्या r हो तो गोले का **वक्र पृष्ठ** :
:A=4\pi r^2~.

गोले का **आयतन** :
:V=\frac{4\pi r^{3}}3.

## इन्हें भी देखें
*अर्ध गोला(Hemisphere)
## बाहरी कड़ियाँ
* एक वृत्त के क्षेत्रफल

श्रेणी:ठोस ज्यामिति
श्रेणी:गोलार्ध
श्रेणी:प्राथमिक आकार
*
चतुष्फलकी

right|150px
ठोस ज्यामिति में चार समतल फलकों वाले ठोस को **चतुष्फलकी** (चतुः + फलकी = चार फलकों वाली / tetrahedron) कहते हैं। चारों फलक त्रिभुजाकार होते हैं। इसमें से कोई तीन फलक एक बिन्दु पर मिलते हैं जिसे 'शीर्ष' (vertex) कहते हैं। चतुष्फलकी में चार फलक, चार शीर्ष एवं छः कोर (edges) होतीं हैं। साधारण उत्तल बहुफलकियों में चतुष्फलकी ही सबसे सरल ठोस है।

चतुष्फलकी एक प्रकार का पिरामिड ही है जिसका आधार त्रिभुज है। अतः इसे 'त्रिभुजीय पिरामिड' भी कहा जाता है। 

सभी उत्तल बहुफलकियों की भांति चतुष्फलकी भी एक ही कागज के तुकड़े से मोड़कर बनायी जा सकती है। किसी भी चतुष्फलकी के चारों शीर्षों से होकर एक गोल तल बनाया जा सकता है, जिसे परिगोला (circumsphere) कहते हैं। इसी प्रकार इसके चारों फलकों को स्पर्श करता हुआ भी एक गोल तल बनाया जा सकता है जिसे अन्तःगोला (insphere) कहते हैं।

जिस चतुष्फलक के सभी फलक समबाहु त्रिभुज हों, उसे समचतुष्फलक (रेगुलर टेट्राहेड्रॉन) कहते हैं। 

## आयतन
चतुष्फलक का आयतन
:V=\frac{1}{3}Bh 

जहाँ B चतुष्फलक के आधार का क्षेत्रफल तथा h इस आधार पर सामने के शीर्ष से डाले गए लम्ब की लम्बाई है।

V = \frac{1}{6} \left|det(\overrightarrow{AB},\overrightarrow{AC},\overrightarrow{AD})\right| जहाँ A, B, C और D चतुष्फलक के शीर्ष हैं।

## सम चतुष्फलक से सम्बन्धित सूत्र
यदि किसी समचतुष्फलक के कोर की लम्बाई **'a**' हो तो :

Note that with respect to the base plane the slope of a face (\scriptstyle 2 \sqrt{2}) is twice that of an edge (\scriptstyle \sqrt{2}), corresponding to the fact that the *horizontal* distance covered from the base to the apex along an edge is twice that along the median of a face. In other words, if *C* is the centroid of the base, the distance from *C* to a vertex of the base is twice that from *C* to the midpoint of an edge of the base. This follows from the fact that the medians of a triangle intersect at its centroid, and this point divides each of them in two segments, one of which is twice as long as the other (see proof).

## प्रकृति में चतुष्फलकी
right|thumb|250px|मिथेन की संरचना
कई खनिजों और रासायनिक यौगिकों की संरचना चतुष्फलकीय होती है, जैसे मिथेन। 

;चतुष्फलकीय संरचना वाले यौगिक
मिथेन
    
एमीन
   
सिलिकॉन डाइऑक्साइड
 
पाइरॉक्सीन
  
जिंक क्लोराइड

कार्बन टेट्राक्लोराइड
 
निकल टेट्राकार्बोनिल
 
परक्लोरेट (जैसे, पोटैशियम परक्लोरेट आदि)
 
क्रोमिल क्लोराइड

## सन्दर्भ

श्रेणी:ठोस ज्यामिति
श्रेणी:ज्यामिति
अवहट्ठ

अपभ्रंश के ही परवर्ती रूप को **'अवहट्ठ **' नाम दिया गया है।  नवमीं से दसवीं शती लेकर के अपभ्रंश रचनाकारों ने अपनी भाषा को 'अवहट्ट' कहा जाता है।
साधारणतः बांग्ला भाषा की उत्पत्ति का क्रम यह बताया जाता है- मागधी प्राकृत --> मागधी अपभ्रंश --> मागधी अवहट्ठ ---> बांग्ला ।।

हिन्दी  व्युत्पत्ति काल क्रम – 

शौरशेनी प्राकृत –>  शौरशेनी अपभ्रंश – > शौरशेनी अवहट्ठ –> हिन्दी 

शौरशेनी अवहट्ठ के कुछ मौलिक रूप ;

गया – गअ , गय , गयउ , गअउ ।

होता / होती है – होय , होत , होइ ।

करना – करण , करन ।

मैं – मयँ , मइँ  ।

अपभ्रंश (अवहट्ठ ) व्याकरण के रूप : 

अवहट्ठ काल में शतृ कृदन्तों का प्रयोग अधिक हुआ ।

वर्तमानकाल : खात अहै , चलत अहै , सोवत आदि ।

भूतकाल : चलल , गयल , मुअल , भणल आदि ।

भविष्यकाल : करब , हसब , चलब आदि ।

**अपभ्हट्ठ  उदाहरण ;**

*" भल्ला हुआ बहिणि जु मारिया म्हाराउ कंतु " ~ *'10 वीं शती**'' 

।।  भला हुआ बहन जो मारा गया मेरा कन्त ।। 

**अवहट्ठ में पुल्लिंग और स्त्रीलिंग के शब्द रूप :**

**पुल्लिंग ( राम )**

प्रथमा/द्वितीया – राम   रामा/रामओ/रामो

तृतीया/सप्तमी– रामेँ     रामेहं

पंचमी/चतुर्थी/षष्ठी – रामह     रामहं

**स्त्रीलिंग ( लता )**

प्रथमा/द्वितीया– लता        लताओ

शेष विभक्ति – लताअ/इ     लताहीं /लताहं









== परिचय ==
कालक्रम से अपभ्रंश [[साहित्य]] की भाषा बन चुका था, इसे 'परिनिष्ठित अपभ्रंश' कह सकते हैं। यह परिनिष्ठित अपभ्रंश उत्तर भारत में [[राजस्थान]] से [[असम]] तक [[काव्य]]भाषा का रूप ले चुका था। लेकिन यहाँ यह भूल नहीं जाना चाहिए कि अपभ्रंश के विकास के साथ-साथ विभिन्न क्षेंत्रों की बोलियों का भी विकास हो रहा था और बाद में चलकर उन बोलियों में भी साहित्य की रचना होने लगी। इस प्रकार परवर्ती अपभ्रंश और विभिन्न प्रदेशों की विकसित बोलियों के बीच जो अपभ्रंश का रूप था और जिसका उपयोग साहित्य रचना के लिए किया गया उसे ही 'अवहट्ठ' कहा गया है। 

डॉ॰ [[सुनीति कुमार चटर्जी|सुनीतिकुमार चटर्जी]] ने बतलाया है कि [[शौरसेनी]] अपभ्रंश अर्थात् अवहट्ठ मध्यदेश के अलावा बंगाल आदि प्रदेशों में भी काव्यभाषा के रूप में अपना आधिपत्य जमाए हुए था।

== इन्हें भी देखें==
*[[प्राकृत]]
*[[पालि भाषा|पालि]]
*[[अपभ्रंश]]
*[[ब्रजबुलि]]
*[[कीर्तिलता]] - अवहट्ट में रचित ग्रन्थ

== बाहरी कड़ियाँ==
* [http://books.google.co.in/books?id=TVkvD3EZaBIC&printsec=frontcover#v=onepage&q&f=false कीर्तिलता और अवहट्ठ भाषा] (गूगल पुस्तक ; लेखक - डॉ शिवप्रसाद सिंह)
* [https://books.google.co.in/books?id=3L_xDwAAQBAJ&printsec=frontcover#v=onepage&q&f=false विद्यापति रचित **कीर्तिलता'''] (अबहट्ठ भाषा मूल, तथा हिन्दी अनुवाद सहित)

श्रेणी:हिन्दी ग्रन्थ

श्रेणी:भारतीय भाषाएँ
हैम्बर्गर एस वी

**हैम्बर्गर स्पोर्ट्स-वेरेइन् e. V.** , सामान्यतः **हैम्बर्गर एसवी**, **हैम्बर्ग** या **एचएसवी** के रूप में जाना, हैम्बर्ग में आधारित एक जर्मन बहु खेल क्लब, अपने फुटबॉल विभाग जा रहा है इसकी सबसे बड़ी शाखा है. फुटबॉल टीम, देश की सबसे पुरानी, सबसे अच्छी तरह से जाना जाता है और सबसे अच्छा प्रदर्शन क्लबों में से एक है, प्रथम विश्वयुद्ध के अंत के बाद से जर्मन फुटबॉल लीग प्रणाली के शीर्ष स्तर में लगातार खेला होने की अद्वितीय गौरव के साथ; टीम के किसी भी शीर्ष उड़ान लीग से चला और 1963 में इसकी नींव के बाद से बुन्देस्लिग के हर मौसम में निभाई है कि केवल टीम है कभी नहीं किया गया.

1970 के मध्य में, एचएसवी उन्हें कई सम्मान कब्जा देखा कि एक शानदार रन शुरू किया. 1976 में वे द्फ्ब्-पोकल जीता है और एक यूरोपीय कप विजेता कप के साथ अगले वर्ष तक पीछा किया. उन्होंने 1979 में अपनी पहली बुन्देस्लिग चैम्पियनशिप ले लिया, 1982 में वे युइएफए कप के फाइनल में पहुंच गया. 1983 में वे [यूईएफए चैंपियंस लीग|यूरोपियन कप]] जीता. 

एचएसवी वोल्क्स्पर्क्स्तदिओन् में अपने घरेलू खेल खेलते हैं, और वेर्डर ब्रेमेन के साथ बड़ा प्रतिद्वंद्विता है. क्लब के रंग, लाल, सफेद, नीले और काले होते हैं, टीम के उपनाम, दिए रोथोसेन् (लाल शॉर्ट्स), जो निकला है. राजस्व के मामले में, एचएसवी 2012 में € 121,100,000 सृजन, जर्मनी में चौथा सबसे बड़ा खेल क्लब और दुनिया में अठारहवीं सबसे बड़ी फुटबॉल क्लब है.

## सन्दर्भ

## बाहरी कड़ियाँ

* आधिकारिक वेबसाइट

श्रेणी:जर्मनी के फुटबॉल क्लब
श्रेणी:फुटबॉल क्लब
नैरोबी के शॉपिंग मॉल में गोलाबारी

**नैरोबी के शॉपिंग मॉल में गोलाबारी** वो आतंकवादी घटना है जिसमें कीनिया की राजधानी नैरोबी के वैस्टगेट शॉपिंग मॉल में 21 सितम्बर 2013 की दोपहर (स्थानीय समय अनुसार) को कम से कम 59 लोगों को इस्लामिक आतंकवादियों ने गोलीबारी द्वारा मार दिया था।

## घटना
वैस्टगेट मॉल नैरोबी के प्रमुख शॉपिंग मॉल में से एक है जो अमीर कीनियाई नागरिकों और प्रवासियों के बीच लोकप्रिय है, हमले के समय जहाँ एक हजार के करीब खरीददार मौजूद थे। आतंकियों ने मॉल पर ग्रेनेड फेंके और राइफलों से गोलीबारी की। हमले में 59 लोगों की मौत हुई व कई को मॉल के अंदर ही बंधी बना लिया गया।

आतंकी संगठन अल-शबाब ने हमले की जिम्मेदारी लेते हुए कहा कि यह 2011 में कीनियाई सेना द्वारा सोमालिया में घुसकर चलाए गए अभियान का जवाब है। सोमालिया के दक्षिण में क़रीब चार हज़ार सैनिक कीनिया की सरकार ने भेजे हुए हैं जहाँ वो चरमपंथियों के ख़िलाफ़ युद्ध छेड़े हुए हैं। संघठन ने ऐसे और हमले करने की धमकी भी दी।

## सन्दर्भ

श्रेणी:कीनिया में अपराध
श्रेणी:सामूहिक हत्या
श्रेणी:आतंकवादी घटनाएँ
ज़िन्दगी (१९४० फ़िल्म)

**ज़िन्दगी** १९४० में बनी एक हिन्दी फ़िल्म है जिसमें मुख्य भूमिका कुन्दन लाल सहगल ने निभाई है। फ़िल्म के निर्देशक पी.सी. बरुआ हैं और इसके लेखक जावेद हुसैन तथा प्रसिद्ध निर्देशक किदार नाथ शर्मा हैं। यह फ़िल्म सन् १९४० की सबसे सफल फ़िल्म थी।
## संक्षेप
एक दिन एक अविवाहित, बेरोज़गार, आवारा, जुआरी रतन (के. एल. सहगल) एक विवाहिता श्रीमती (जमुना) से टकरा जाता है। श्रीमती के शराबी पति ने उसे मार-पीट कर घर से बाहर निकाल दिया है। अब दोनों मिलकर एक झूठे धर्मार्थ संगठन के लिये चंदा इकट्ठा करके अपना गुज़ारा करने लगते हैं। ठगी करके वे जो पैसा कमाते हैं उससे किराये का एक फ़्लैट लेकर दोनों साथ रहने लगते। इस बीच श्रीमती के पिता का देहान्त हो जाता है लेकिन मरने से पहले वह अपनी सारी जायदाद श्रीमती के नाम कर देते हैं। अपने पुराने पापों का प्रायश्चित करने की नीयत से वह सामाजिक कार्यों में लग जाती है और अपने पिता से मिली सम्पत्ति को दान में देने लगती है और लखिया नामक एक अनाथ को गोद भी ले लेती है। श्रीमती रतन को लखिया की पढ़ाई के लिये रख लेती है लेकिन रतन के ज़िद करने पर कि वे दोनों फिर साथ रहने लगें, उसे उसके पुराने पाप कचोटने लगते हैं और वह रतन को दुतकार देती है। फ़िल्म के अन्त में श्रीमती तन्हा मर जाती है।

## चरित्र
*कुन्दन लाल सहगल - रतन
*जमुना - श्रीमती
*पहाड़ी सान्याल
*आशालता वबगांवकर
*श्याम लाहा
*नेमो
*सितारा देवी
*विक्रम कपूर
*रजनी रानी

## मुख्य कलाकार
*कुन्दन लाल सहगल
*जमुना
*पहाड़ी सान्याल

## दल
## संगीत
इस फ़िल्म का संगीत दिया है पंकज मलिक ने और गीतकार हैं आरज़ू लखनवी और किदार नाथ शर्मा।

## रोचक तथ्य
## परिणाम
### बौक्स ऑफिस
### समीक्षाएँ
## नामांकन और पुरस्कार
### फ़िल्मफ़ेयर पुरस्कार
### राष्ट्रीय फ़िल्म पुरस्कार
## बाहरी कड़ियाँ
* 
श्रेणी:भारतीय ड्रामा फ़िल्में
विजय कुमार सिंह

जनरल **विजय कुमार सिंह**, परम विशिष्ट सेवा मैडल, अति विशिष्ट सेवा मैडल, युद्ध सेवा मैडल, एडीसी (जन्म: 10 मई 1951) भारतीय सेना को २६वें थल-सेनाध्यक्ष थे। वर्तमान में वे गाज़ियाबाद से भाजपा के सांसद है तथा नरेंद्र मोदी नीत सरकार में उत्तर-पूर्वी भारत से संबंधित मामलों के राज्यमंत्री एवं मोदी सरकार के प्रथम कार्यकाल मेंविदेश राज्य मंत्रीरहे। वर्तमान में गाजियाबाद लोक सभा से दुबारा जीत कर लोकसभा पहुंचे हैं और भारत सरकार में सड़क, परिवहन एवं राष्ट्रीय राज्यमार्ग राज्य मंत्री है। जनरल के पद तक पहुँचने वाले वे **पहले** प्रशिक्षित कमांडो हैं और वे एसे प्रथम भारतीय सेना प्रमुख हैं जो सरकार को न्यायालय तक र गये।

जनरल **विजय कुमार सिंह**  केंद्रीय मंत्री परिषद और भारत के सड़क और परिवहन मंत्री। जनरैल वी। के। सिंह के पुत्र विवेक  [फ्रामहाउस के मालिक]। जनरल वी.के. सिंह नेफ्यू पीयूष   [भारत के पेट्रोलियम प्रमुख]। कुणाल  [भाजपा में मंत्री]। हैरी  [क्लबों के मालिक सभी क्लब भारत से बाहर हैं]। हार्दिक  [स्कूल एसटीजे में अध्ययन]। जनरल वी के सिंह पूर्व विदेश मंत्री । 

## पूर्व जीवन और शिक्षा

विजय कुमार सिंह भारतीय राज्य हरियाणा के भिवानी ज़िले के बपोरा  गाँव से हैं। वो लगातार तीसरी पीढ़ी में अधिकारी हैं। उनके पिता भारतीय सेना में कर्नल थे और उनके पितामह (दादा) जूनियर कमीशन अफ़सर (JCO) थे। सिंह ने बिड़ला पब्लिक स्कूल, पिलानी, राजस्थान से शिक्षा प्राप्त की।

## सैन्य करियर
सिंह को 14 जून 1970 को राजपूत रेजीमेंट की द्वितीय वाहिनी (काली चिण्डी) में नियुक्त किया गया। बाद में उन्होंने इसी इकाई कमान सम्भाली जब इसे पाकिस्तान के साथ नियंत्रण रेखा पर तैनात किया गया।

## सेवा निवृत्ति
सिंह 31 मई 2012 को २६ माह की सेवा के बाद थल-सेनाध्यक्ष के पद से मुक्त हुए। उनके बाद इस पद पर बिक्रम सिंह पदस्त हुए। सेवानिवृत्ति के तुरन्त बाद सिंह ने अन्ना हजारे द्वारा चलाये जा रहे भ्रष्टाचार विरोधी आंदोलन का समर्थन प्रदर्शित किया।

## सम्मान और पुरस्कार
11 मार्च 2011 को यूनाइटेड स्टेट्स आर्मी वर कॉलेज (२००१ के स्नातक वर्ग में) ने इंटरनेशनल फेलोज हॉल ऑफ़ फेम (अंतर्राष्ट्रीय अध्येता) से प्रतिष्ठापित किया। अंतर्राष्ट्रीय अध्येता के रूप में नवाजे गये वो प्रथम भारतीय सेना-अधिकारी एवं कुल ३३वें व्यक्ति हैं।

*परम विशिष्ट सेवा मैडल
*अति विशिष्ट सेवा मैडल
*ऑपरेशन पवन के दौरान विशिष्ट सेवा के लिए युद्ध सेवा मैडल
*रेंजर टैब



## राजनीति
वर्तमान में जनरल वी॰के॰ सिँह भारत के गाजियाबाद संसदीय क्षेत्र से सांसद है। वे 1 मार्च 2014 को वी॰के॰ सिंह भारतीय जनता पार्टी (भाजपा) में शामिल हुए। इस मौके पर जनरल सिंह ने कहा कि "भाजपा ही राष्ट्रहित में काम करने वाली पार्टी है और एक सैनिक के नाते 42 साल तक देश की रक्षा करने के बाद अब मैं इस पार्टी के जरिए देश की सेवा करना चाहता हूं"। इससे पहले उन्होंने हरियाणा में भाजपा के प्रधनमंत्री पद के उम्मीद्वार नरेंद्र मोदी की रैली में उनके साथ मंच साझा किया था।

## सन्दर्भ

## बाहरी कड़ियाँ
* General V. K. Singh, PVSM, AVSM, YSM, ADC in the Indian Army official website

* द अमेरिकन बाज़ार पर जनरल वी॰के॰ सिंह, विशेष साक्षात्कार 

श्रेणी:जीवित लोग
श्रेणी:1951 में जन्मे लोग
श्रेणी:भारत के थलसेनाध्यक्ष
श्रेणी:१६वीं लोक सभा के सदस्य
श्रेणी:भारतीय जनता पार्टी के राजनीतिज्ञ
श्रेणी:हरियाणा के लोग
श्रेणी:भिवानी के लोग
श्रेणी:१७वीं लोक सभा के सदस्य
श्रेणी:मोदी मंत्रिमंडल
रूप

अंगूठाकार|अक्षर
रूप वाक्य में प्रयुक्त शब्द को कहते हैं। इसे पद भी कहा जाता है। शब्दों के दो रूप है। एक तो शुद्ध रूप है या मूल रूप है जो कोश में मिलता है और दूसरा वह रूप है जो किसी प्रकार के संबंध-सूत्र से युक्त होता है। यह दूसरा, वाक्य में प्रयोग के योग्य रूप ही 'पद' या 'रूप' कहलाता है।
### परिभाषा
संस्कृत में 'शब्द' या मूल रूप को ' प्रकृति' या 'प्रातिपदिक' कहा गया है और सम्बन्ध-स्थापन के लिए जोड़े जाने वाले तत्त्व को 'प्रत्यय'। महाभाष्यकार पतंजलि कहते हैं कि वाक्य में न तो केवल 'प्रकृति' का प्रयोग हो सकता है, न केवल प्रत्यय का। दोनों मिलकर प्रयुक्त होते हैं। (नापि केवला प्रकृति: प्रयोक्तव्या नापि केवल प्रत्ययः)। प्रकृति और प्रत्यय दोनों के मिलने से जो बनता है उसे ही ' पद ' या 'रूप' कहते हैं। 
उदाहरण के लिए वृक्षात् पत्राणि पतन्ति। इस वाक्य में वृक्ष पत्र आदि शब्द के बजाय उसके प्रत्यय सहित रूप पद वृक्षात्, पत्राणि आदि का प्रयोग हुआ है। लेकिन सभी भाषाओं में शब्द और पद के रूप में इतनी भिन्नता नहीं होती है। वियोगात्मक भाषाओं में जहाँ संबंधतत्व दर्शाने के लिए परसर्गों का प्रयोग होता है वहाँ शब्द और पद के रूप में कभी-कभी भिन्नता होती है तो कभी नहीं भी। उदाहरण स्वरूप- 
* राम आम खाता है। इस वाक्य में प्रयुक्त पद एवं शब्द में भिन्नता नहीं है। संबंधतत्व ने और को भी गुप्त हैं। 
* पेड़ों की डालियाँ फलों से लदी हैं। इस वाक्य में पेड़, डाली, फल, लदना जैसे शब्द के पद के रूप में प्रयुक्त हुए परिवर्तित रूप को देखा जा सकता है। 
चीनी भाषा में संबंधतत्व वाक्य में शब्द के स्थान से ही जाहिर हो जाते हैं। इसलिए उसमें शब्द और पद में भिन्नता नहीं होती है।

अकारांत पुल्लिंग संज्ञा के उदाहरण :- ब्राह्मण, वृक्ष, गज, क्षत्रिय, शूद्र, राम, सुर, सूर्य, मानव, ईश्वर, दिवस, छात्र, लोक, भक्त, शिष्य, आदि।

**अकारांत पुल्लिंग संज्ञा शब्द :-** वह शब्द जिनका लिंग पुल्लिंग हो तथा उनके उच्चारण के अंत में अ स्वर की ध्वनि निकलता हो,  उसे अकारांत पुल्लिंग संज्ञा शब्द कहते हैं।

## पद रचना

## सन्दर्भ

श्रेणी:भाषा-विज्ञान
पिरैमिड (ज्यामिति)

*यह लेख 'पिरामिड' नामक ठोस ज्यामितीय आकृति एवं उसके गणितीय विवरण के बारे में है। अन्य उपयोगों के लिए *'पिरामिड (बहुविकल्पी) देखें।*

----



[[ठोस ज्यामिति]] में *'पिरैमिड** (pyramid) उस बहुफलकीय ठोस को कहते हैं जिसका आधार कोई [[बहुभुज]] हो तथा शेष सभी [[त्रिभुज|त्रिभुजाकार]] फलक एक बिन्दु (शीर्ष) पर मिलते हों। दूसरे शब्दों में, आधार के प्रत्येक कोर और शीर्ष मिलकर एक त्रिभुजाकार फलक बनाते हैं। अतः किसी पिरैमिड का आधार **n** भुजाओं वाला बहुभुज हो तो उसमें कुल **(n+1)** फलक होते हैं जिसमें से **n** फलक त्रिभुजाकार होते हैं। [[चतुष्फलकी]] भी एक पिरैमिड है।

**n** भुजाओं वाले आधार पर निर्मित पिरैमिड में **(n+1)** शीर्ष तथा **2n''' कोर (edges) होंगे। 

श्रेणी:ठोस ज्यामिति
महाराज

**महाराज** 2024 में बनी भारतीय हिंदी भाषा की ऐतिहासिक ड्रामा है। इसका निर्माण वाईआरएफ एंटरटेनमेंट ने किया है। यह महाराज लिबेल केस और सौरभ शाह के उपन्यास पर आधारित है। गुजरात उच्च न्यायालय ने पुष्टिमार्ग (एक हिंदू समूह) की याचिका के आधार पर फिल्म की रिलीज पर रोक लगा दी थी, जिसमें दावा किया गया था कि फिल्म हिंदू संप्रदाय के अनुयायियों के खिलाफ हिंसा भड़का सकती है। इसमें जुनैद खान मुख्य भूमिका में हैं, जो उनके अभिनय की पहली फिल्म है, उनके साथ जयदीप अहलावत, शालिनी पांडे और शरवरी भी हैं। महाराज 21 जून 2024 को नेटफ्लिक्स पर रिलीज़ हुई।

## कलाकार
* जुनैद खान – करसनदास मूलजी
* जयदीप अहलावत - महाराज जदुनाथ
*  शालिनी पांडे - किशोरी 
* शारवरी - विराज  (विशेष उपस्थिति)
* सुनील गुप्ता - दादा भाई नौरोजी
* मेहर विज
* जेमी ऑल्टर
* प्रियल गोर
* एडवर्ड सोनेनब्लिक
* वैभव तत्ववादी - डॉ. भाऊ दाजी लाड 

## समीक्षा
महाराज को रिलीज़ पर सकारात्मक समीक्षा मिली। जुनैद खान के अभिनय प्रदर्शन की कई आलोचकों ने प्रशंसा की।

## सन्दर्भ

## बाहरी कड़ियाँ
* 

श्रेणी:भारतीय फ़िल्में
यूनिकोड समानुक्रमण अल्गोरिद्म

**यूनिकोड समानुक्रमण अल्गोरिद्म** (Unicode collation algorithm (UCA)) एक कलन विधि है जो किसी भी दो टेक्स्ट स्ट्रिंग (शब्दों) की तुलना करने के लिए है। सकती है। इस कलन विधि को अपनी आवश्यकतानुसार ढाला जा सकता है (customizable)। यह यूनिकोड तकनीकी रिपोर्ट #10 में पारिभाषित की गई है। दो शब्दों या स्ट्रिग्स की तुलना करके उन्हें समानुक्रमित (collate or sort) किया जा सकता है। यह उन सभी लिपियों के लिए सत्य है जो यूनिकोडित हो चुकी हैं।

यूनिकोड तकनीकी रिपोर्ट #10 में डिफाल्ट यूनिकोड समानुक्रमण तत्त्व सूची (Default Unicode Collation Element Table (DUCET)) भी पारिभाषित की गयी है। यह डिफाल्ट क्रम का निर्धारण करती है, अर्थात् यदि इसे अपनी आवश्यकतानुसार परिवर्तित नहीं किया गया तो इसमें पारिभाषित क्रम के अनुसार ही अनुक्रमण (सॉर्टिंग) होगी। 

## इन्हें भी देखें
* समानुक्रमण (collation)
* अकारादिक्रम (alphabetical order)

## बाहरी कड़ियाँ
*Unicode Technical Standard #10 Unicode Collation Algorithm
*Default Unicode Collation Element Table (DUCET) for the Unicode Collation Algorithm
*Collation Overview (ICU)
*Mimer SQL Unicode Collation Charts
*MySQL UCA-based Unicode Collation Charts

## औजार
*'''Unicode Collation Algorithm Demo'''
*'''Source Code''' of above Unicode Collation Algorithm Demo
*'''ICU Locale Explorer''' An online demonstration of the Unicode Collation Algorithm using International Components for Unicode.
*'''msort''' A sort program that provides an unusual level of flexibility in defining collations and extracting keys.
*'''OpenRTL''' A library of functions using Unicode collation based on the Unicode collation algorithm. Also supports the customized Unicode collations for the locales defined by CLDR.

श्रेणी:यूनिकोड
जेनिता मैरी नोंगकिनरिह

जेनिता मैरी नोंगकिनरिह एक महिला युवा वैज्ञानिक हैं। इनका जन्मस्थान मेघालय है। इनकी शहरी सूचना प्रणाली परियोजना के लिए भारतीय अंतरिक्ष अनुसंधान संगठन (इसरो) के २०१३ वर्ष के युवा वैज्ञानिक पुरस्कार के लिए चुना गया है। पुरस्कार के रूप में इन्होंने एक प्रशस्ति पत्र और 50,000 रुपए का नकद पुरस्कार हासिल किया है। 

## शिक्षा
जेनिता ने ‘नार्थ ईस्टर्न हिल’ विश्वविद्यालय से भूगोल में स्नातकोत्तर की डिग्री हासिल की है।

## कार्यस्थल
वह इस समय उमियम स्थित ‘नार्थ ईस्टर्न स्पेस एप्लीकेशंस सेंटर’ (एनईएसएसी) में वैज्ञानिक के तौर पर कार्यरत हैं।

## सन्दर्भ

श्रेणी:भारतीय महिला वैज्ञानिक
पंकज मलिक

**पंकज मलिक** () बंगाली संगीत निर्देशक थे जिन्होंने बंगाली तथा हिन्दी फ़िल्म संगीत में अपना अद्वितीय योगदान दिया। भारतीय सिनेमा में पार्श्व गायन लाने वालों में वे अग्रणी थे।

## प्रारम्भिक जीवन
पंकज मलिक का जन्म १० मई १९०५ को कलकत्ता में हुआ था। इनके पिता का नाम मोनीमोहन और माता मोनोमोहिनी था। पढ़ाई ख़त्म करने के साथ ही इनकी जान पहचान गुरुदेव रवीन्द्रनाथ ठाकुर के पौत्र दिनेन्द्रनाथ ठाकुर से हुई और तभी से ही उनकी रुचि रबीन्द्र संगीत में हो गयी जो ज़िन्दगी भर रही। रवीन्द्र संगीत को शान्तिनिकेतन की सरहद से बाहर निकालकर दुनिया को उससे अवगत कराने का श्रेय भी पंकज मलिक को ही जाता है।

## आजीविका
गुरुदेव को भी पंकज मलिक पसन्द और उन्होंने गुरुदेव की कविता *दिनेर शेषे घुमेर देशे* को संगीत दिया जो गुरुदेव को अच्छा लगा। इसीलिए उन्होंने पंकज मलिक को पी सी बरुआ की फ़िल्म *मुक्ति* में उसे इस्तेमाल करने की अनुमति दे दी। पंकज मलिक कलकत्ता में आकाशवाणी के शुरु होने से अपने जीवन के अन्त तक जुड़े रहे। 
## बाहरी कड़ियाँ
* पंकज मलिक की आधिकारिक वेबसाइट
* 

## सन्दर्भ

श्रेणी:1905 में जन्मे लोग
श्रेणी:१९७८ में निधन
श्रेणी:दादासाहेब फाल्के पुरस्कार विजेता
श्रेणी:बंगाली गायक
राजेन्द्रसिंहजी जड़ेजा

जनरल, महाराज श्री **राजेन्द्रसिंहजी **, डीएसओ (15 जून 1899 – 1 जनवरी 1964), जिन्हें **कुमार श्री राजेन्द्रसिंहजी** और **के.एस. राजेन्द्रसिंहजी** भी कहा जाता है, भारतीय थलसेना के प्रथम थलसेनाध्यक्ष और फील्ड मार्शल **[[के एम करिअप्पा|के. एम. करिअप्पा]]** के बाद द्वितीय भारतीय थे जो भारतीय सशस्त्र बलों के कमांडर इन चीफ और भारतीय थलसेना प्रमुख बने।

## व्यक्तिगत जीवन
राजेन्द्रसिंहजी का जन्म 15 जून 1899 को काठियावाड़ इलाके के सरोदार में हुआ जो वर्तमान में भारत के पश्चिमी राज्य गुजरात में स्थित है। वो देवीसिंहजी जड़ेजा की तृतीय सन्तान थे। उनका परिवार नवानगर नामक भारतीय रियासत (वर्तमान जामनगर में है) के शासक वंश से है, और देवीसिंहजी दो क्रिकेट दिग्गजों के॰एस॰ रणजीतसिंहजी के बड़े भाई के॰एस॰ दुलीपसिंहजी के चाचा थे। सन् 1928 में, राजेन्द्रसिंहजी ने माया कुँवरबा से विवाह किया। उनके तीन सन्तानों के माता-पिता बने। उनके पुत्र महाराज सुखदेवसिंहजी ने मसुदा राजपुताना की राजकुमारी विजयलक्ष्मी मसुदा से विवाह किया, उनकी छोटी पुत्री ने मध्यप्रदेश में तत्कालीन रियासत खैरागढ़ (वर्तमान छतीसगढ़ में) के राजा साहिब एचएच से विवाह किया, वो एक लोकसभा सांसद हैं और अपने निर्वाचन क्षेत्र में लोकप्रिय नेता हैं।

## करियर
राजेन्द्रसिंहजी ने राजकुमार कॉलेज, राजकोट से शिक्षा प्राप्त की और उसके बाद मालवर्न कॉलेज गये जिसके बाद सेना में अपना करियर चुना, उन्होंने रॉयल मिलिट्री अकेडमी, सैंड्हर्स्ट से जुड़ गये। उन्हें 1922 में द्वितीय रॉयल लांसर्स में एक द्वितीय लेफ्टिनेंट के रूप में कमीशन किया गया। किंग'ज कमीशन भारतीय अधिकारी के रूप में, उन्होंने ब्रितानी भारतीय सेना में विभिन्न पद प्राप्त किये और द्वितीय विश्वयुद्ध के दौरान विशिष्टता प्रदान की गयी।

जनरल राजेन्द्रसिंहजी प्रथम भारतीय बने जिन्हें १९४५-४६ में वॉशिंगटन डी॰ सी॰ के सैन्य अताशे के रूप में सेवा करने के लिए प्रतिनियुक्त किया गया।

## पदोन्नति एवं पद तिथि
*सेकण्ड लेफ्टिनेंट, ब्रितानी सेना (14 जुलाई 1921)
*लेफ्टिनेंट (14 अक्टूबर 1923)
*कैप्टन (14 जुलाई 1929)
**पेटेंट प्रमुख मेजर (1 जनवरी 1937)*
*मेजर (1 अगस्त 1938)
**कार्यवाहक लेफ्टिनेंट-कर्नल (29 नवम्बर 1943)*
**अस्थाई लेफ्टिनेंट-कर्नल (29 फ़रवरी 1944)*
*लेफ्टिनेंट-कर्नल (यूके) (7 जून 1946)
*ब्रिगेडियर (यूके) (1946)
*मेजर-जनरल (यूके), भारतीय थलसेना (1947)
*लेफ्टिनेंट-जनरल (यूके), भारतीय थलसेना (1948)
*जनरल, भारतीय थलसेना (15 जनवरी 1953)

## पदक
*किंग जॉर्ज पंचम सिल्वर जुबली मेडल (1935)
*किंग जॉर्ज षष्टम सिल्वर जुबली मेडल (1937)
*प्रथम भारतीय थलसेनाध्यक्ष जिन्हें द्वितीय विश्वयुद्ध के दौरान (1941) विशिष्ट सेवा सम्मान DSO से नवाज़ा गया।
* मेंशनड इन डिस्पैचिज (1941)
*भारत जनरल सेवा पदक (1941)
*1939-1945 स्टार
*अफ़्रीका स्टार
*बर्मा स्टार
*रक्षा पदक (यूके) (1945) 
*ब्रितानी युद्ध पदक (1945)
*भारतीय स्वतंत्रता पदक (1947)
*संयुक्त राज्य अमेरिका का "लीजन ऑफ़ मेरिट" का अधिकारी (1948)

## सन्दर्भ

## बाहरी कड़ियाँ
* भारतीय थल सेना
*Dates as head of the army (सेना प्रमुखों की तिथियाँ)

श्रेणी:भारतीय सेनाध्यक्ष
श्रेणी:ब्रितानी भारतीय सेना के अधिकारी
श्रेणी:गुजरात के लोग
श्रेणी:1899 में जन्मे लोग
श्रेणी:१९६४ में निधन
श्रेणी:भारतीय हिन्दू
सत्यवन्त मल्लान्नाह श्रीनागेश

जनरल **सत्यवन्त मल्लान्नाह श्रीनागेश** (11 मई 1903 – 27 दिसम्बर 1977), जिन्हें सामान्यतः **एस एम श्रीनागेश** के नाम से जाना जाता है, भारतीय थलसेना के तृतीय थलसेनाध्यक्ष थे जिनका इस पद पर कार्यकाल 14 मई 1955 से 7 मई 1957 तक रहा। उसके बाद १९५७ से १९६२ तक उन्हें भारतीय प्रशासनिक कॉलेज, हैदराबाद, हैदराबाद स्टेट के माननीय प्रधान के रूप में नियुक्त किया गया।

सेवा निवृत्ति के पश्चात उन्होंने १४ अक्टूबर १९५९ से १२ नवम्बर १९६० तक और पुनः १३ जनवरी १९६१ से ७ सितम्बर १९६२ असम के राज्यपाल का पदभार ग्रहण किया। ८ सितम्बर १९६२ से ४ मई १९६४ तक वो आन्ध्र प्रदेश के राज्यपाल रहे एवं ४ मई १९६४ से २ अप्रैल १९६५ तक वे मैसूर के राज्यपाल रहे।

## अधिक जानकारी के लिए
* ईस्सर, सतिश के॰ (2009). *General S. M. Srinagesh [जनरल एस एम श्रीनागेश]*, नई दिल्ली: विजन बुक्स, ISBN 81-7094-741-3 

## सन्दर्भ

## बाहरी कड़ियाँ
* भारत-रक्षक डॉट कॉम पर

श्रेणी:भारतीय सेनाध्यक्ष
श्रेणी:कोल्हापुर के लोग
श्रेणी:असम के राज्यपाल
श्रेणी:1903 में जन्मे लोग
श्रेणी:१९७७ में निधन
श्रेणी:भारत-पाक युद्ध
श्रेणी:द्वितीय विश्वयुद्ध
श्रेणी:भारतीय जनरल
श्रेणी:आन्ध्र प्रदेश के राज्यपाल
श्रेणी:कर्नाटक के राज्यपाल
रिंडफ्लाइशएटिकेटियरुंग्सउइबरवाखुंग्सआउफगाबेनउइबरट्रागुंग्सगेजेत्स

**रिंडफ्लाइशएटिकेटियरुंग्सउइबरवाखुंग्सआउफगाबेनउइबरट्रागुंग्सगेजेत्स** (, संक्षिप्त नाम: RkReÜAÜG; ) (शाब्दिक रूप से: मवेशी अंकन और गोमांस लेबलिंग पर्यवेक्षण कर्तव्य प्रतिनिधिमंडल कानून) जर्मनी के मेक्लेनबुर्ग-फोरपोमेर्न राज्य में 1999 में बना एक कानून था जिसे 2013 में निरसित कर दिया गया था। यह कानून गोमांस पर होने वाले एक टेस्ट से जुड़ा था।

## बाहरी कड़ियाँ
* Gesetzestext (जर्मन में कानून का पूरा पाठ)

## सन्दर्भ

श्रेणी:जर्मन शब्द
पंज प्यारे

right|thumb|300px|एक चित्र जिसमें गुरु गोविन्द सिंह और पंच प्यारे (दया सिंह, धरम सिंह, साहिब सिंह, मोहकाम सिंह और हिम्मत सिंह) प्रदर्शित हैं।
**पंज प्यारे** अथवा **पाँच प्यारे** ( , शाब्दिक अर्थ :**पाँच प्यारे लोग**), उन पाँच सिखों को कहते हैं जो गुरु गोविन्द सिंह के आह्वान पर धर्म की रक्षा के लिये अपना-अपना सिर कटवाने के लिये सहर्ष तैयार हुए थे और जिन्हें गुरुजी ने अमृत पिलाया था। पंच प्यारे ही सम्पूर्ण सिख समाज का सामूहिक प्रतिनिधित्व करते हैं।

## पंज प्यारे चुनाव की कथा
ऐसा माना जाता है कि जब मुगल शासनकाल के दौरान जब बादशाह औरंगजेब का आतंक बढ़ता ही जा रहा था। तब उस समय सिख धर्म के गुरु गोबिन्द सिंह ने बैसाखी पर्व पर आनन्दपुर साहिब के विशाल मैदान में सिख समुदाय को आमंतया और तख्त के पीछे एक तम्बू लगाया गया। उस समय गुरु गोबिन्द सिंह के दायें हाथ में नंगी तलवार चमक रही थी। गोबिन्द सिंह नंगी तलवार लिए मंच पर पहुँचे और उन्होंने ऐलान किया- मुझे एक आदमी का सिर चाहिए। क्या आप में से कोई अपना सिर दे सकता है? यह सुनते ही वहाँ मौजूद सभी सिख आश्चर्यचकित रह गए और सन्नाटा छा गया। उसी समय दयासिंह (पूर्वनाम- दयाराम) नामक एक व्यक्ति आगे आया जो लाहौर निवासी था और बोला- आप मेरा सिर ले सकते हैं। गुरुदेव उसे पास ही बनाए गए तम्बू में ले गए। कुछ देर बाद तम्बू से खून की धारा निकलती दिखाई दी। तंबू से निकलते खून को देखकर पंडाल में सन्नाटा छा गया। गुरु गोबिन्द सिंह तंबू से बाहर आए, नंगी तलवार से ताजा खून टपक रहा था। उन्होंने फिर ऐलान किया- मुझे एक और सिर चाहिए। मेरी तलवार अभी प्यासी है। इस बार धर्मदास (उर्फ़ धरम सिंह) आगे आये जो  मेरठ जिले के सैफपुर करमचंदपुर(हस्तिनापुर के पास) गाँव के निवासी थे। यह जाति से जाट थे। गुरुसाहिब उन्हें भी तम्बू में ले गए और पहले की तरह इस बार भी थोड़ी देर में खून की धारा बाहर निकलने लगी। बाहर आकर गुरु गोबिन्द सिंह ने अपनी तलवार की प्यास बुझाने के लिए एक और व्यक्ति के सिर की माँग की। इस बार जगन्नाथ पुरी के हिम्मत राय (उर्फ़ हिम्मत सिंह) खड़े हुए। गुरुजी उन्हें भी तम्बू में ले गए और फिर से तम्बू से खून धारा बाहर आने लगी। गुरुसाहिब पुनः बाहर आए और एक और सिर की माँग की तब द्वारका के युवक मोहकम चन्द (उर्फ़ मोहकम सिंह) आगे आए। इसी तरह पाँचवी बार फिर गुरुसाहिब द्वारा सिर माँगने पर बीदर निवासी साहिब चन्द सिर देने के लिए आगे आये। मैदान में इतने सिक्खों के होने के बाद भी वहाँ सन्नाटा पसर गया, सभी एक-दूसरे का मुँह देख रहे थे। किसी को कुछ समझ नहीं आ रहा था। तभी तम्बू से गुरु गोबिन्द सिंह जी केसरिया बाणा पहने पाँच सिक्ख खालसा के साथ बाहर आए। पाँचों नौजवान वही थे जिनके सिर के लिए गोबिन्द सिंह तम्बू में ले गए थे। गुरुसाहिब और पाँचों नौजवान मंच पर आए, गुरुसाहिब तख्त पर बैठ गए। पाँचों नौजवानों ने कहा गुरुसाहिब हमारे सिर काटने के लिए हमें तम्बू में नहीं ले गए थे बल्कि वह हमारी परीक्षा थी। तब गुरुसाहिब ने वहाँ उपस्थित सिक्खों से कहा आज से ये पाँचों मेरे पंज प्यारे हैं। इस तरह सिख धर्म को पंज प्यारे मिले जिन्होंने बाद में अपनी निष्ठा और समर्पण भाव से खालसा पंथ का जन्म दिया।ऐसे मिले सिख धर्म को पंज प्यारे... गुरु गोविंद सिंह द्वारा बनाए गए पंज प्यारे में से एक भाई धर्म सिंह जी के वंशज आज भी हमारे बीच मौजूद है। जिला मेरठ के हस्तिनापुर के पास एक जाट परिवार से हैं। उनका नाम है भाई गुरप्रीत सिंह ।वे सदा ही समाज सेवा में लगे रहते हैं।

## सन्दर्भ

## इन्हें&nbsp;भी&nbsp;देखें
* खालसा
* गुरु गोविन्द सिंह

श्रेणी:सिख धर्म का इतिहास
डॉयचे वेले

**डॉयचे वेले** (संक्षिप्तकरण: डीडब्ल्यू या डी॰डब्ल्यू॰) जर्मन अन्तरराष्ट्रीय प्रसारणकर्ता है। इसका उद्देश्य विदेशी मीडिया बाजारों में जगह बनाना है। यह अपनी डीडब्ल्यू रेडियो सेवा द्वारा लघु तरंग, अंतरजाल और उपग्रह रेडियो पर 30 भाषाओं में प्रसारण करता है। जर्मन भाषा के वाक्यांश "डॉयचे वेले" का अर्थ जर्मन तरंग होता है व इसकी सेवाएँ वैसी ही हैं जैसी अन्य अन्तरराष्ट्रीय प्रसारणकर्ताओं बीबीसी वर्ल्ड सर्विस, फ़्रांस 24, वॉयस ऑफ़ अमेरिका, रेडियो कैनेडा इंटरनेशनल, रेडियो फ्री यूरोप और रेडियो फ़्रांस इंटरनेशनल आदि की हैं।

1953 से डॉयचे वेले नियमित रूप से प्रसारण कर रहा है। 2003 तक इसका मुख्यालय कोलोन शहर में था तथा इसके बाद इसे बॉन शहर के पूर्व सरकारी कार्यालय क्षेत्र शिरमान-बाओ में स्थानांतरित कर दिया गया। टेलिविज़न प्रसारण राजधानी बर्लिन से उत्पादित किए जाते हैं। डॉयचे वेले का जालपृष्ठ बर्लिन और बॉन दोनों शहरों से संचालित किया जाता है। 6 फ़रवरी 2012 ने अपने ब्रांड में कई महत्वपूर्ण बदलाव किए।

## सन्दर्भ

## बाहरी कड़ियाँ
* आधिकारिक जालपृष्ठ
* डीडब्ल्यू हिन्दी

श्रेणी:जर्मन रेडियो नेटवर्क
श्रेणी:जर्मनी के टेलिविज़न स्टेशन
श्रेणी:अंतर्राष्ट्रीय टीवी चैनल
रानी रामपाल

**रानी रामपाल** (जन्म : ४ दिसम्बर १९९४) भारत की एक हॉकी खिलाड़ी हैं। वे भारतीय हॉकी की 'रानी' कहलाती हैं। २०१० विश्व कप में भाग लेने वाली भारतीय हॉकी टीम की वे सबसे कम उम्र की (१५ वर्ष) खिलाड़ी थीं। यह भारतीय महिला हॉकी टीम की कप्तान है।

## पारिवारिक जीवन
हरियाणा के शाहबाद मारकंडा की निवासी रानी की कहानी अपनी हिम्मत के बल पर तमाम कष्टों दुश्वारियों से सन्घर्ष करके विजयी होने की कहानी है। रानी के पिता आजीविका के लिए तांगा चलाते हैं।परिवार में भाई-बहनों में रानी सबसे छोटी हैं। रानी के दो बड़े भाईं हैं। एक भाई किसी दुकान पर सहायक का काम करते हैं। उनसे बड़े भाई बढ़ई है। अपने प्रदर्शन के बाद रानी ने रेलवे में क्लर्क की नौकरी हासिल की और टीम के साथ-साथ परिवार की भी जिम्मेदारी संभाली।

## करियर
रानी ने करीब 4 साल पहले 14 साल की उम्र में अपना पहला इंटरनेशनल मैच खेला। इसके बाद 2010 में 15 की उम्र में वो महिला विश्व कप में सबसे युवा खिलाड़ी बनी। उन्होंने 2009 में एशिया कप के दौरान भारत को रजत पदक दिलाने में अहम भूमिका निभाई. वह 2010 के राष्ट्रमंडल खेल और 2010 के एशियाई खेल के दौरान भारतीय टीम का हिस्सा थीं।

2013 में जूनियर महिला हॉकी टीम ने कांस्य पदक जीता जो कि विश्व कप हॉकी प्रतिस्पर्धा में 38 साल बाद भारत का पहला कोई मेडल है। इस जीत का श्रेय रानी रामपाल और मनजित कौर का है। वह आमतौर पर सेंटर फॉरवर्ड पर खेलती हैं।

## उपलब्धियाँ
* जूनियर हॉकी विश्व कप 2013 में प्लेयर ऑफ द टूर्नामेंट

* 2010 में 15 की उम्र में वो महिला विश्व कप में सबसे युवा खिलाड़ी बनी। 

*रॉजारियो (अर्जेंटीना) में महिला हॉकी वर्ल्ड कप में सात गोल कर सर्वश्रेष्ठ यंग फॉरवर्ड का अवॉर्ड।

* जूनियर वर्ल्ड कप में तीसरे स्थान के लिए इंग्लैंड के खिलाफ खेले गए मैच में दो गोल दाग कर 38 साल बाद भारत की झोली में मैडल डाला।
* ‘यंग प्लेयर ऑफ द टूर्नामेंट’

## सन्दर्भ


श्रेणी:1994 में जन्मे लोग
श्रेणी:कुरुक्षेत्र के लोग
श्रेणी:हॉकी खिलाड़ी
श्रेणी:जीवित लोग
श्रेणी:2016 ओलम्पिक में भारत के खिलाड़ी
श्रेणी:भारतीय महिला हॉकी खिलाड़ी
श्रेणी:कुमावत
रुकी ब्लू

***रुकी ब्लू*** कनाडाई पुलिस नाटक टेलिविज़न शृंखला है जिसका प्रसारण जून 24, 2010 से ग्लोबल चैनल पर हो रहा है। इसी दिन से इसका प्रसारण अमेरिकी चैनल एबीसी पर शुरू हुआ। वर्तमान में शृंखला ने अपने चार सत्र पूरे कर लिए हैं तथा जुलाई 17, 2013, को ग्लोबल और एबीसी ने इसके पाँचवें सत्र के निर्माण की घोषणा की।

## बाहरी कड़ियाँ
* ग्लोबल के आधिकारिक जालस्थल पर ''रुकी ब्लू''
* एबीसी के आधिकारिक जालस्थल पर ''रुकी ब्लू''
* 
* 

श्रेणी:अमेरिकन ब्रॉडकास्टिंग कंपनी नेटवर्क कार्यक्रम
पीएस अप्पू

**पीएस अप्पू**(1929-28 मार्च 2012) एक भारतीय सिविल सेवक थे जो लाल बहादुर शास्त्री राष्ट्रीय प्रशासन अकादमी (ला॰ब॰शा॰रा॰प्र॰अ॰) के निर्देशक पद से सेवानिवृत्त हुए।

अप्पू ने अपना करियर १९५१ में भारतीय प्रशासनिक सेवा के बिहार कैडर से आरम्भ किया। इस राज्य में उन्होंने दरभंगा जिले का कलेक्टर, वित्त सचिव और मुख्य सचिव के रूप में अपनी सेवाएँ दी। राज्य से संघीय सरकार में प्रतिनियुक्ति पर उन्होंने १९७० से १९७५ तक कृषि और योजना आयोग मंत्रालय में भूमि सुधार आयुक्त के रूप में कार्य किया। ला॰ब॰शा॰रा॰प्र॰अ॰ के निर्देशक नियुक्त हो जाने के बाद १९८२ में उन्होंने उपरोक्त सेवा को स्वेच्छा से सेवानिवृत्ति के लिए चुना।

उनके कई तरह के विशेषण नाम भी थे, यथा "विकास अर्थशास्त्री"। ऐसा इंसान जिसे नेताओं से अपनी बात साफ़ साफ़ कहने में कोई गुरेज़ नहीं था, "ऐसा शख़्स जिसे दस्तूर की कोई फ़िक्र नहीं थी।

पीएस अप्पू को २००६ में भारत सरकार ने पद्म भूषण से सम्मानित किया।

## सन्दर्भ

## बाहरी कड़ियाँ
* अग्निहोत्री, अनिता (2008): Rare Values, Rarest Insight – Revisiting Our Time with Shri P.S. Appu (दुर्लभ मान, नायाब अन्तर्दृष्टि - श्री पी एस अप्पू के साथ हमारे समय की समीक्षा) 
* आलघ, वाय॰के॰ (2012): A CIVIL SERVANT'S ROLE MODEL (एक आदर्श सिविल सेवक), इंडियन एक्सप्रेस में मृत्युलेख, 25 सितम्बर 2013) 
* The Appu Papers (Compilation) 

अप्पू, पीएस
श्रेणी:२०१२ में निधन
अप्पू, पीएस
श्रेणी:पद्म भूषण सम्मान प्राप्तकर्ता